**PREDAJA ZAVRŠNOG RADA**

**SVEUČILIŠNI PRIJEDIPLOMSKI STUDIJ GRAĐEVINARSTVO**

Završni rad na sveučilišnom prijediplomskom studiju Građevinarstvo student može predati do 15. u mjesecu (osim kolovoza), a ocjena će biti upisana kada budu položeni svi ispiti. Student koji se u sljedećoj akademskoj godini želi upisati na diplomski studij, završni rad mora predati najkasnije do 15. rujna tekuće akademske godine.

Nakon položenog posljednjeg ispita na studiju student je dužan javiti se u Odjel za studente i studije radi provedbe završetka studija.

Rok između predaje rada i upisa ocjene može biti najdulje godinu dana. U slučaju prekoračenja roka, student je obvezan podnijeti novi zahtjev za dodjelu predmeta.

**STRUČNI PRIJEDIPLOMSKI STUDIJ GRAĐEVINARSTVO**

Završni rad na stručnom prijediplomskom studiju Građevinarstvo student može predati do 15. u mjesecu (osim kolovoza), a ocjena će biti upisana kada budu položeni svi ispiti.

Nakon položenog posljednjeg ispita na studiju student je dužan odmah se javiti u Odjel za studente i studije radi provedbe završetka studija.

Rok između predaje rada i upisa ocjene može biti najdulje godinu dana. U slučaju prekoračenja roka, student je obvezan podnijeti novi zahtjev za dodjelu predmeta.

**SVEUČILIŠNI PRIJEDIPLOMSKI STUDIJ ARHITEKTURA I URBANIZAM**

Završni rad izrađuje se tijekom šestog semestra sveučilišnog prijediplomskog studija Arhitektura i urbanizam.

Završni rad mora biti predan do 30. lipnja tekuće akademske godine, a ocjena će biti upisana na ljetnom ispitnom roku predmeta Urbanističko-arhitektonski studio – završni rad, prema rasporedu ispitnih rokova.

Nakon položenog posljednjeg ispita na studiju student je dužan odmah se javiti u Odjel za studente i studije radi provedbe završetka studija.